text: Българи масово отказват резервации за Гърция. Преглед на печата - Parvomai.NET
  06:54, 04 юли 2020 г.
  Българи масово отказват резервации за Гърция, това е водещото заглавие на "Монитор". Най-засегнати са хотелиери от Тасос и Самотраки. Причината са опашките на границата при Кулата от сряда и четвъртък. Президентът на Асоциацията на професионалистите в Самотраки призова за отваряне на граничния пункт Маказа - Нимфея и там да се монтира същата техника, каквато има на "Кулата – Промахон".
  72 на сто от българите са доволни от себе си, пише "Дума", като цитира проучване на "Галъп интернешънъл" за самочувствието, красотата и ценностите. Две трети от участвалите в проучването не са съгласни с тезата, че по-заможните изглеждат и по-красиви. Повече от половината мислят, че да си артистичен в поведението си е секси.